Beatissime Pater. Cum archidiaconatus ecclesie Aboensis certo modo, quem pro expresso habere placeat, vacet ad presens et a tanto tempore vacaverit, quod ipsius collatio juxta Lateranensis statuta concilii est ad sedem apostolicam legitime devoluta, licet illum quidam Iacobus Iohannis, prepositus dicte ecclesie Aboensis, qui se gerit pro clerico, per certum tempus detinuerit prout detinet indebite et injuste occupatum, supplicat humiliter Sanctitati Vestre devotus orator Iohannes Magni, canonicus dicte ecclesie Aboensis, in theologia bacchalarius et in artibas magister, in Romana curia presens, quatenus verum et ultimum dicti archidiaconalus vacationis modum, etiam si ex illo quevis generalis reservatio resultet, pro expresso habentes sibique specialem gratiam facientes de dicto archidiaconatu, qui inibi dignitas non tamen major post pontificalem existit et cujus fructus etc. quatuor marcharum argenti secundum communem existimationem valorem annuum non excedunt, sive adhuc per obitum illius ultimi possessoris extra Romanam curiam defuncti, cujus nomen et cognomem exprimi possit in litteris, sive alias quovis modo et ex cujuscumque persona, seu per liberam resignationem ultimi possessoris aut Iacobi predicti aut cujusvis alterius de illo in Romana curia et extra eam etiam coram notario publico et testibus sponte factam aut constitutionem De multa aut per assecutionem dicte prepositure vacet, etiam si dovolutus affectus specialiter vel ex quavis causa in litteris de mente experimenda generaliter reservatus, affectus, curatus, etiam cura jurisdictionali litigiosus, cujus litis etc. existit, eidem oratori providere seu provideri mandare dignemini de gratia speciali, premissis ac constitutionibus et ordinationibus apostolicis et regula Sanctitatis Vestre de annali possessore non obstantibus quibuscumque cum clausulis opportunis et consuetis. Concessum ut petitur in presentia domini nostri pape. Iohannis Casertanus. Et cum absolutione a censuris ad effectum presentium; et quod obstantie oratoris nec non gradus nobilitatis dicti possessoris et tempus sue detentionis ac causa specifica et determinata quare jus sibi non competit, necnon verus et ultimus dicte vacationis modus, etiam si ex illo quevis generalis reservatio etiam in corpore juris clausa preter quam per obitum apud sedem resultet, habeantur pro expressis, etiam in toto vel in parte exprimi possit; et cum clausula generalem reservationem ex assecutione ex quavis causa importante; et cum derogatione regule de annali possessore; et quod omnium et singulorum premissorum et circa ex necessariorum etiam fructuum etc. augendo vel minuendo etiam qualitatis major et verior specificatio fieri possit in litteris. Concessum. Iohannes Casertanus. Datum Malliani Portuensis diœcesis nono kalendas maii anno octavo.